
	1.
	Likumprojekts (grozījumi)
 (3) Par trūcīgu mājsaimniecību šā likuma izpratnē uzskatāma tāda mājsaimniecība, kuras ienākumi un materiālais stāvoklis nepārsniedz slieksni, kādu, pamatojoties uz Sociālo pakalpojumu un sociālās palīdzības likumu, noteicis Ministru kabinets.
	Iebildums
Trūcīgas mājsaimniecības definīcija ir noteikta Sociālo pakalpojumu un sociālās palīdzības likumā nevis Ministru kabineta noteikumos. 
Piedāvātā redakcija
Par trūcīgu mājsaimniecību šā likuma izpratnē uzskatāma tāda mājsaimniecība, kuras ienākumi un materiālais stāvoklis nepārsniedz slieksni, kāds noteikts Sociālo pakalpojumu un sociālās palīdzības likumā.
 
	Evija Kūla (LM)

	2.
	Likumprojekts (grozījumi)
 4.1 pants. Caurskatāmības koeficients
(1) Komisija, izvērtējot biedrības, nodibinājuma vai reliģiskās organizācijas, kurai ir piešķirts sabiedriskā labuma organizācijas statuss, gada pārskata Vadības ziņojumā sniegto informāciju par sabiedriskā labuma organizācijas darbību (turpmāk – darbības pārskats), katram izvērtētajam darbības pārskatam piešķir caurskatāmības koeficientu. Komisijas piešķirto caurskatāmības koeficientu ieraksta komisijas atzinumā pie attiecīgās sabiedriskā labuma organizācijas:
1) zaļš – sabiedriskā labuma organizācijas par savu darbību un sabiedrībai sniegto sabiedrisko labumu sniedz izvērstu informāciju, kas ir izteikta skaitliski, turpmākās darbības plāni ir skaidri, saprotami un izteikti skaitliski. Informācija par sabiedriskā labuma organizācijas darbību, sabiedrībai sniegto sabiedrisko labumu un turpmākās darbības plāniem ir publiski pieejama;
2) dzeltens – sabiedriskā labuma organizācija par savu darbību un sabiedrībai sniegto sabiedrisko labumu sniedz izvērstu informāciju, kas ir daļēji izteikta skaitliski, turpmākās darbības plāni ir skaidri, saprotami un daļēji izteikti skaitliski. Informācija par sabiedriskā labuma organizācijas darbību, sabiedrībai sniegto sabiedrisko labumu un turpmākās darbības plāniem ir publiski pieejama;
3) oranžs – sabiedriskā labuma organizācija par savu darbību un sabiedrībai sniegto sabiedrisko labumu sniedz īsu informāciju, kas daļēji izteikta skaitliski, turpmākās darbības plāni ir vispārīgi, kas daļēji izteikti skaitliski. Informācija par sabiedriskā labuma organizācijas darbību, sabiedrībai sniegto sabiedrisko labumu un turpmākās darbības plāniem ir publiski pieejama.

(2) Sabiedriskā labuma organizācijas, kuras darbības pārskats netiek vērtēts komisijā, Valsts ieņēmumu dienests, piešķir caurskatāmības koeficientu, izvērtējot darbības pārskata iesniegšanas savlaicīgumu un precizēšanas nepieciešamību:
1) zaļš – sabiedriskā labuma organizācijas darbības pārskats iesniegts termiņā un labojumi nav jāsniedz;
2) dzeltens – sabiedriskā labuma organizācijas darbības pārskats iesniegts pēc saņemtā atgādinājuma no Valsts ieņēmumu dienesta vai pēc likumā noteiktā termiņa vai labojumi sniegti vienu līdz divas reizes;
3) oranžs – sabiedriskā labuma organizācijas darbības pārskats iesniegts pēc atkārtota atgādinājuma no Valsts ieņēmumu dienesta vai labojumi sniegti trīs un vairāk reizes.(3) Sabiedriskā labuma organizācijas caurskatāmības koeficientam ir informatīvs raksturs.
	Iebildums
Piedāvātie caurskatāmības koeficientu kritēriji ir subjektīvi interpretējami. Nosakot, ka sabiedriskā labuma organizācija par savu darbību un sabiedrībai sniegto sabiedrisko labumu sniedz informāciju, kas ir izteikta skaitliski vai daļēji izteikta skaitliski, nenorādot konkrētas, izmērāmas vērtības, tas komisijas locekļiem radīs papildu slogu un vērtējums būs pakļauts izteiktam subjektivitātes riskam, jo nav saprotams, kā vērtēt norādīto informāciju. Attiecīgi aicinām izstrādāt kvantificētus kritērijus, lai vērtētu skaitlisko informāciju. 

Komisijas piešķirtie caurskatāmības koeficienti un VID caurskatāmības koeficienti pēc būtības atšķiras, jo komisija vērtē kvalitāti, bet VID - administratīvo aspektu. Attiecīgi nav skaidrs, kā tiks vērtēti SLO, ja komisijas un VID  caurskatāmības koeficienti atšķirsies (piemēram, komisija piešķirs zaļo, bet VID - dzelteno vai oranžo). Tāpat nav skaidrs, vai caurskatāmības koeficienti tiks atsevišķi publicēti. 

Vienlaikus krāsu indikatoru novērtējums nesniegs objektīvu informāciju par organizāciju – krāsu indikators tiks noteikts uz brīdi, kad organizācija tiks vērtēta, un piešķirtais vērtējums saglabāsies veselu gadu. Iespējams organizācija būs veikusi izmaiņas tās darbībā, bet iepriekš piešķirtā “riska kategorijas” krāsa saglabāsies visu gadu, ko potenciālie sadarbības partneri varētu vērtēt negatīvi, ja, piemēram, organizācijai tiks piešķirts “oranžais” novērtējums. Attiecīgi ir jābūt noteiktam periodam, kurā var labot piešķirto koeficientu. 

 
Piedāvātā redakcija
-
	Evija Kūla (LM)

	3.
	Likumprojekts (grozījumi)
 (8) Otrās pakāpes sabiedriskā labuma organizācijai, ievērojot šā panta sestās daļas nosacījumus, ir tiesības Sociālā uzņēmuma likumā noteiktajā kārtībā dibināt sabiedrību ar ierobežotu atbildību, kurai piešķirams sociālā uzņēmuma statuss, un bez atlīdzības tai nodot sabiedriskā labuma organizācijas īpašumā esošu mantu un finanšu līdzekļus, izņemot šā likuma 9. panta pirmajā daļā minētos ziedojumus un 10. panta pirmajā daļā minēto mērķziedojumu.

(9) Sabiedriskā labuma organizācijas saimnieciskās darbības rezultātā gūtos ienākumus jāizmanto sabiedriskā labuma jomā vai jomās, ja tās ir vairākas, kas norādītas lēmumā par sabiedriskā labuma organizācijas statusa piešķiršanu un lēmumā par papildu jomas piešķiršanu, ja papildu joma tika piešķirta vai jāiegulda atpakaļ attiecīgās sabiedriskā labuma organizācijas saimnieciskajā darbībā.

(10) Otrās pakāpes sabiedriskā labuma organizācijai, kurai saskaņā ar 14. panta pirmo daļu vai 1.1 daļu tiek atņemts sabiedriskā labuma organizācijas statuss, ja tai uz lēmuma pieņemšanas dienu ir neizlietoti 9. panta pirmajā daļā minētie ziedojumi, tai ir pienākums ne vēlāk kā 10 darba dienu laikā no dienas, kad pieņemts lēmums par sabiedriskā labuma organizācijas statusa atņemšanu, nodot neizlietotos ziedojumus tai vai tām, ja tādas ir vairākas, otrās pakāpes sabiedriskā labuma organizācijām, kas minētas lēmumā par sabiedriskā labuma organizācijas statusa atņemšanu. Kārtību, kādā tiek nodoti otrās pakāpes sabiedriskā labuma organizācijas neizlietotie ziedojumi, nosaka Ministru kabinets. 
	Iebildums
Likumprojekta 10. panta pirmajā daļā noteikts, ka ziedojums Sabiedriskā labuma organizāciju (turpmāk – SLO) likuma izpratnē ir finanšu līdzekļi un naudas izteiksmē novērtējami pakalpojumi un ķermeniskas lietas - kustamas vai nekustamas (piemēram, zemes gabali, ēkas, transportlīdzekļi, mēbeles u.c.), kuras persona (ziedotājs) bez atlīdzības, pamatojoties uz savstarpēju vienošanos, nodod vai sniedz sabiedriskā labuma organizācijai tās statūtos, satversmē vai nolikumā norādīto mērķu sasniegšanai.

Saskaņā ar SLO likuma 3. pantu SLO ir biedrības un nodibinājumi, kuru statūtos, satversmē vai nolikumā norādītais mērķis ir sabiedriskā labuma darbība, kā arī reliģiskās organizācijas un to iestādes (turpmāk — reliģiskās organizācijas), kuras veic sabiedriskā labuma darbību, ja šīm biedrībām, nodibinājumiem un reliģiskajām organizācijām piešķirts sabiedriskā labuma organizācijas statuss un ja tās izlieto savus ienākumus darbībām, kurām nav komerciāla rakstura (izņemot SLO likuma 11. panta septītajā daļā minēto gadījumu) un kuras vērstas uz sabiedriskā labuma darbības nodrošināšanu, ievērojot SLO likuma 11. un 12.pantā noteiktos ierobežojumus.

Savukārt saskaņā ar Sociālā uzņēmuma likuma 2. panta pirmo daļu sociālais uzņēmums ir sabiedrība ar ierobežotu atbildību, kurai piešķirts sociālā uzņēmuma statuss un kura veic saimniecisko darbību, kas rada labvēlīgu un nozīmīgu sociālo ietekmi, nodarbinot mērķa grupas vai uzlabojot dzīves kvalitāti sabiedrības grupām, kuru dzīvi ietekmē sabiedrībai būtiskas problēmas (piemēram, sociālo, veselības aprūpes vai izglītības pakalpojumu sniegšana, kā arī specializētu preču ražošana), vai veicot citas sabiedrībai nozīmīgas darbības, kas rada ilgstošu pozitīvu sociālo ietekmi (piemēram, iekļaujošas pilsoniskas sabiedrības veidošana, atbalsts zinātnei, vides aizsardzība un saglabāšana, dzīvnieku aizsardzība vai kultūras daudzveidības nodrošināšana).

Iepriekš minētais nozīmē, ka pamatā SLO un SU darbība ir vērsta uz labuma sniegšanu sabiedrībai, līdz ar to SLO dibinātā sociālā uzņēmuma mērķi mēdz būt tādi paši kā SLO.

Tādēļ, neskatoties uz pieejamajiem nodokļu atvieglojumiem, nav pamata liegt otrās pakāpes SLO nodot sociālajiem uzņēmumiem ziedojumus, jo izmantojot uzņēmējdarbības instrumentus, ziedojumu izlietošana var būt daudz efektīvāka, kā rezultātā SLO un sociālajiem uzņēmumiem tiks nodrošināta iespēja panākt vēl lielāku sociālo ietekmi.

Ņemot vērā minēto, lūdzam noņemt otrās pakāpes sabiedriskā labuma organizācijām uzlikto ierobežojumu nodot sociālajiem uzņēmumiem SLO likuma 9. panta pirmajā daļā minētos ziedojumus.
Piedāvātā redakcija
-
	Evija Kūla (LM)

	4.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Iebildums
Lūdzam skaidrot, tieši kā palielināsies un samazināsies administratīvās izmaksas šajos gadījumos:
"Mazināsies Ministru kabineta administratīvais slogs, jo komisijas personālsastāvu turpmāk apstiprinās finanšu ministrs.
Palielināsies finanšu ministra administratīvais slogs, jo no Likuma stāšanās spēkā dienas tai būs pienākums apstiprināt  komisijas personālsastāvu."
Piedāvātā redakcija
-
	Evija Kūla (LM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotāciju papildināt ar informāciju par iemesliem, kāpēc nodokļu atvieglojumi par veiktajiem ziedojumiem ziedotājiem tiks piemēroti tikai tādā gadījumā, ja ziedojums veikts SLO 2, savukārt ziedojumiem, kas veikti SLO1 nodokļu atvieglojumi netiks piemēroti.
Piedāvātā redakcija
-
	Evija Kūla (LM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Sabiedriskā labuma organizācija kategorijā “pieejamība” var saņemt augstāku novērtējumu, ja organizācija ir ne tikai nodrošinājusi pārskata “pieejamību”, respektīvi – “brīvu, bezmaksas pieeju jebkuram dokumentam internetā, jo īpaši organizācijām veltītās datubāzēs”, bet arī “piekļūstamību”. 
Atbilstoši Preču un pakalpojumu piekļūstamības likumā noteiktajam atbilstība piekļūstamības prasībām nozīmē, ka preci, pakalpojumu vai informāciju var ērti lietot cilvēki ar dažāda veida funkcionēšanas ierobežojumiem (piemēram, ar redzes, dzirdes, kustību vai garīga rakstura traucējumiem), kas nozīmē, ka informācijas saturs ir uztverams vairāk kā viena sensorā kanāla veidā. Piemēram, neredzīgs cilvēks vai persona ar disleksiju nespēs izlasīt organizācijas pārskatu rakstiskā formā, bet, ja pārskats vienlaikus tiks nodrošināts arī audio informācijas veidā, tad būs ievērotas piekļūstamības prasības. Vai, piemēram, persona ar garīga rakstura traucējumiem nespēj uztvert garu un sarežģītu tekstu, informācija šai iedzīvotāju grupai tiek nodrošināta “viegli lasīt” formātā. Tādējādi ikviens iedzīvotājs, kas meklē informāciju par konkrēto sabiedriskā labuma organizāciju (piemēram, lai pieņemtu lēmumu par ziedojumu), spēs uztvert informāciju sev piemērotā veidā. 
Lai gan piekļūstamības prasību nodrošināšana pašreiz nav obligāta prasība sabiedriskā labuma organizācijai, bet, ja šāda atbilstība ir ievērota, organizācija šajā kategorijā varētu iegūt augstāku novērtējumu.
 
Piedāvātā redakcija
-
	Evija Kūla (LM)



